Phôn lheuh geupeutalô Hispania lè ureuëng Iseulam, laju geupuga wilayah keurajeuën nyang kira-kira sabè ngon da'irah nyang jinoë geupeunan Andalusia modern. Lam bhah pulitèk al-Andalusia nakeuh saboh provinsi nibak khalifah Umayyah bak masa Khalifah Al Walid I (711-750). Lheuëh nyan meusambông lom masa kuasa Imarah Cordoba. Bak masa Imarah Cordoba nyan al-Andalusia ibarat jih lagèe panyot bagi ureuëng meurunoë di Iërupa, di banda Cordoba ka jeuët keu budaya ngon ekonomi nyang paléng hayeuë di dônya. Prestasi eleumèe nyang meuceuhu that watée nyan nakeuh eleumèe trigonometri, falaq, operasi ngon eleumèe ubat.